**IT сабақтың оқушыларға маңызы**

**Жалпы мақсаты** – оқушылардың ақпаратты алу, өңдеу, тасымалдау,

сақтау және қолдану процестері туралы іргелі білімді жан-жақты, әрі саналы түрде

меңгеруін қамтамасыз ету және соның негізінде оқушыларға қазіргі кездегі әлемнің

ғылыми бейнесін қалыптастырудағы ақпараттық процестердің мәнін және ақпараттық

қоғам дамуындағы АКТ-ның ролін ашу.

**«IT»** үйірмесінің негізгі міндеттері:

– информатика саласы бойынша негізгі ұғымдар мен білімдерді қалыптастыру;

– информатика саласы бойынша біліктіліктері мен дағдыларын қалыптастыру;

– ақпараттық қоғамда өмір сүретін өскелең ұрпақтың адамгершілік және құқықтық негіздерінің қалыптасуын анықтау.

Информатиканы оқыту мазмұны оқушылардың осы пән бойынша білімдерінің қажетті

деңгейіне жетуіне бағытталуы тиіс, сонымен қатар ақпараттық технологиялардың нақты

құралдарына сәйкес инвариантты болуы керек.

Ұсынылып отырған бағдарламаның негiзгi идеясы оқушылардың ойлау қабiлетiн

компьютерлiк дамытушы ойындар арқылы дамыту мен өзiндiк танымдық iс-әрекеттерiн

ақпараттық ортада қалыптастыруға бағытталған.

***Сайт (ағыл. сөзі, Site – орын; мәндес сөздері – веб торап, веб сайт, ресурс)*** – бұл өз адресі (URL), өз иесі бар және біртұтас бүтін секілді қабылданатын веб-беттерден тұратын Интернеттегі орын. Веб-бет (ағыл. сөзі – web-page) – бұл (URL) адреспен бірмәнді анықталатын Интернеттің логикалық бірлігі. Ол суреттерді, скриптерді, форматталған мәтінді, дыбысты, бейнені басқа веб-беттерге немесе Интернет ресурстарына сілтемелерді енгізе алады. Сонымен, веб-сайт – бұл дайындаудың ортақ мәнері бар болуы және өзара біртұтас тақырыппен байланыста болуы тиіс веб-беттер тобы.

Әр түрлі сайттардың арасында айқын шектеу жоқ, өйткені құрылымы және ақпаратты беру тәсілі бойынша олардың алуан түрлілігі аса үлкен. Негізінен сайттарды топқа бөлуге рұқсат енетін жалпы айырмашылықтарды келтіруге болады.

***Б.П.Сайков веб-сайттардың келесідей бөлінуін ұсынады:***

* қоғамдық пікірді өзгерту немесе халықтың әлеуметтік белсенділігін қолдау үшін пайдаланылатын үгіт сайттары (саяси партиялардың сайты, әр түрлі қоғамдық ұйымдардың және т.б. сайты);
* сату үшін тауарлар туралы жарнамалары мен басқа да мәліметтері бар коммерциялық сайттар;
* статистика, тегі әр түрлі тізімдер, тізбелер, анықтамалар және б. ақпараттық сайттар;
* әуен, ойындар, анекдоттор, басқатырғыштар, сондай-ақ жаңалықтар мен ойын-сауық индустриясы туралы басқа ақпарат ұсынатын ойын-сауықтар сайты;
* репетиторлік көмек және т.б. ұсынатын әр түрлі деңгейдегі білім беретін мекемелер туралы мағлұматтары бар білім беру сайттары;
* қашықтықтан білім беру сайттары;
* жергілікті, аймақтық, халықаралық маңызы бар оқиғалар туралы хабарлайтын жаңалықтар сайты (жорналдың, газеттердің баспалық нұсқасымен немесе теледидарлық хабарлармен байланысты бола алады);

***Нағыз Интернет-сайт*** – бұл әрбір ұйым мен мекемедегі қажет болатын идеал қызметкер. Оны әзірлей отырып, сайт нақты міндеттерді шешуі тиістігін, оның әрбір бөлігі пайдаланушылардың әр түрлі топтарының да – оқушыдан ата-аналарына дейін, өкіметтің және әр түрлі деңгейдегі қоғам өкілдеріне дейін – және де білім беру мекемелерінің өзінің де мүддесіне жұмыс істейтінін есте ұстау қажет.